Esperiment ta' ħsibijiet bil- lingwa Maltija . Is- Sibt , 31 ta' Lulju 2010 Post il- morda , post il- foqra , repentiti u l- imġienen . Taħlita u diversifikazzjoni wiesa' ta' emarġinati . Illum , il- Ġimgħa . Il- post għadu moħbi u f' pajjiż kbir daqs bitħa tal- ġirien , in- nies qed isaqsu għal mappa ta' fejn hu l- post . Ftit bogħod minnu hemm il- librerija pubblika , li flok biex tissellef il- kotba jew għar- riċerka , llum qed tintuża bħala punt ta' riferenza , u l- art tal- madwar bħala parking . Kulħadd qisu jaf fejn hi l- librerija , imma l- Ospizio , tefgħa ta' ġebla ' l bogħod , in- nies ma tantx jew xejn ma jafu bih . Għax int taf mort f' dar sieħbek mitt elf darba , imma li għandu kamra tal- imbarazz m' għandekx idea , u wisq anqas b' li hemm fiha . Taqbeż il- grada , timxi ftit fit- tul , jaqtgħulek il- biljett u ssib ruħek ġo bitħa mdaqqsa , fejn illum il- Brikkuni se jdoqqu fuq stejġ li fuqu hemm l- istilel tal- kartapesta bil- bozoz ikkuluriti f' nofshom . Fuq wara hemm il- bar , u bħar- Ryanair , dawn qatgħu l- middleman min- nofs għax m' għandekx bżonn aġent ibegħlek biljett biex tkun tista' tixtri flixkun birra . U ta' wara l- bar qed iżomm daqs tal- każin tar- raħal . Il- ħin għaddej bil- mod , tħares ' il fuq u hemm l- isħab miexi għax ir- riħ , imma l- istilel xorta jidhru jiddu . Il- kotra qed tikber flimkien mal- istennija . Illum m' hawnx morda u repentiti . Għall- inqas ħadd mhu bil- faxxa ma' rasu . Imma hawn taħlita ta' nies li ddejqu jingħalfu r- ross bil- labra u flok il- ftuħ tal- fosos li l- partiti l- kbar jużaw biex jippattronizzaw u llum hemm xi ħadd ieħor minflok juża l- istess post għażlu l- intimita ta' din il- bitħa li dalwaqt se timtela bil- mużika tal- Brikkuni . U l- għaxra għoddhom daqqu u l- mużiċisti varji daqs il- kotra bdew idoqqu huma . U wara l- introjtu Mario Vella beda jeżerċita l- kordi vokali tiegħu , waqt li jniggeż , josserva u jiżżuffjetta , iżid bil- mod il- mod , waqt li l- kotra tixrob daqt li qed jintfalha , tqagħqi , tkanta u tiżżagħbel , numru wara numru . Għoddhom taru siegħa u nofs , u suppost indaqqet l- aħħar diska , imma kulħadd jaf li l- Brikkuni ta' brikkuni qegħdin biss jinbxu jew jistadu . Għal darba ħassejtni tajjeb nibla' sunnara mikxufa u werżaqt li rrid aktar , u Il- Gallinar tas- Sultan li ħafna jsejħulha tiġieġa vjola saret ir- risposta għall- encore . Ftit wara bil- kotra għadha tgħix il- mument mal- mużika ħierġa mill- ispeakers , il- pulizija sabet dan il- post imwarrab u kontra qalbha n- nies kellha tibda taħseb biex tmur lura lejn id- dar . Mingħajr flus il- minesteru , reklamar , laqgħiżmu u kompremessi , t- trijonf ta' dan il- grupp li fi kliemhom stess huwa DIY , huwa palpabbli . L- arti alternattiva qed tiġi mhedda miċ- ċensura , d- dimostrazzjonijiet ma tantx qed jiġbdu nies , imma hawn min qiegħed joħroġ għonqu u jikkreja xorta waħda . U fl- Ospizio l- kotra apprezzat u għoxiet b' dan kollu . Is- Sibt , 24 ta' April 2010 Sraqt l- ewwel daqqa t' għajn lejn Prima Facie eżatt wara li ġie f' idi . Kelli ktieb ieħor fil- proċess u niddejjaq naqbeż minn wieħed għall- ieħor , bħal plejer merċinarju . Għal xi raġuni ġie Vieri f' rasi . Imma l- ewwel daqqa t' għajn kienet tajba . Aktar milli l- apparenza , l- kontenut tal- prologu kien biżżejjed , biex jikkonvinċini li se naqra lil Mark Camilleri għax għamel biċċa xogħol tajba aktar milli għax vuċi ġdida fil- letteratura kontemporanja Maltija , u f' deżert jew forsi aħjar fix- xagħri kull ilma taħsbu Chardonnary Clos de Gat li fil- paġni tal- ktieb issemma . Rumanz Polizjesk , jgħidilina l- awtur jew aħjar il- publikatur fuq il- qoxra tal- ktieb . Il- karattru prinċipali Spettur . Sa ċertu punt karattru tipiku tal- korp . Xogħolu dejjem fl- isfond . Bħall- mużika ħierġa minn Ipod f' widnejn il- jogger li jħobb iterraq fit- toroq aktar milli jiġri fuq magna u jibqa' fl- istess post . Imma l- mużika mill- isfond ħafna drabi minn sekondarja tiġi primarja u l- kantunieri jew aħjar il- karozza ġejja minn faċċata ma tiġix ikkalkulata . U l- Ispettur tilef il- mara u t- tfal . Għandu l- J & B iwennsu imma . F' intervista preċidenti għal publikazzjoni ta' dan il- ktieb , Camilleri nsista li r- riċerka hija ta' importanza assoluta . Il- ktieb huwa xhieda ta' dan . Ħafna postijiet spjegati b' mod assolut , b' erba ittri u b' għajn ta' seqer għad- dettall . Aktar milli pittura , kultant joffri ritratt diġitali fejn karta mitluqa mal- art ukoll għandha l- importanza tagħha . U ma' dan kollu , l- kultura kontemporanja fil- bordura . Il- karattri msawwrin bil- mużika li jisimgħu , l- films li jaraw u jikkwotaw minnhom , il- wiski li jixorbu , l- karozza li jsuqu , s- sigaretti li jpejpu . Kelli konversazzjoni qasira ma' ħabib tiegħi ftit qabel li qrajtu u qalli li fih wisq ismijiet ta' ditti u mużiċisti , bl- awtur qisu f' tellieqa miegħu nnifsu ta' kemm isemmi . Imma forsi hawnhekk fejn l- awtur spikka . Sawwar il- karattri b' li jħobbu u li jagħżlu . Ħu waħda mill- vittmi li dejjem il- garaxx jixxkatla xi karozza jpejjep Du Maurier . L- Ispettur jpejjep Royals mill- ħomor . Vittma tħobb lil Beyonce . Predatur iħobb lil Bach . Debutt feliċi . Il- Ħamis , 25 ta' Frar 2010 Ħaffift ftit il- pass wara li pparkjajt il- Furjana , tellajt iż- żipp tal- ġakketta għax donnha bdiet traxxax , u sakemm ilni ngħidlek wasalt Putirjal . Il- ħamsa kienu għoddhom kif daqqew . U issa kont għal- kenn mil- arkati ta' Putirjal stess u bdejt nara lil min naf u ma nafx . Folla jew forsi aħjar ġgajta li normalment taraha f' xi attivita alternattiva , xi gig , xi Club Sandwich u hekk . U xi erba' artisti li minbarra li jkunu mal- folla bħali , kultant ikollhom il- privileġġ li jkunu fuq xi pjattaforma , bid- dawl fuqhom , bl- għajnejn fuqhom , jirċievu xi applaws u wara erba' taptipiet fuq daharhom . Erba' daqqiet bir- ras lejn erba' uċuh familjari , ankè jekk rari jew qatt m' għedna kelma lil xulxin , u ftit ' kif inti ' lil xi erba' oħra li huma meqjusa aktar ta' ġewwa . Żewġ bnadar ħomor biss , aħmar skur , aħmar ta' veru , mhux aħmar ta' xi grupp , partit , moviment sejjaħlu li trid , konvenzjonali . L- istrixxa tal- Moviment Graffitti ovvjament kienet hemm . Il- konsistenza ta' dan il- moviment tispikka . Regolari fi ġlidiet daqs sekundiera ta' arloġġ matul is- satra tal- lejl ta' meta ma' tistax torqod . U forsi dik li tagħmel il- Graffitti , ma tħalliekx torqod u tfakkrek li għandek id- dejn . Strixxun ieħor , din id- darba umoristiku , Stop Being Bloody Nerds . Bloody tgħid kelma dispreġġjattiva ? Tieħu xejn bi kbir . U slaleb ta' Sant' Andrija fuq ħalq jew aħjar ix- xuftejn ta' xi attivisti oħra . U mad- daqq ritmiku ta' żewġ tnabar bdejna nimxu lejn il- Parlament . Xi erba' tal- ħwienet ħarġu jittawlu , min jitbissem , min jieħu interess , min jagħti b' rasu qisu jrid jgħid m' għandhomx x' jagħmlu dawn . U wasalna sa fejn il- Parlament , u r- riħ beda jagħmel tiegħu , imma l- ġgajta kellha spirtu kumbattiv u spirtu ta' komunita , li llum kif qal Mark Vella stess minflok qagħdet id- dar tiekol xi ħaġa tajba ddeċidiet li tinżel fit- toroq għax l- oppressjoni fuq kif sempliċiment tesprimi ruħha dejjqitha u qed tħossha tifgaha . Kelmtejn tal- okkażżjoni , u fost kollox il- ħames proposti . Tispikka l- proposta li tfakkarna fil- ħrafa tas- sekulariżmu f' Malta , fejn liġi miktuba fl- 1933 għada fil- Kostituzzjoni tagħna , b' piena minn xahar sa sitt xhur fil- ħabs jekk il- Knisja Kattolika tiġi satirizzata . Id- dagħa pubbliku u komunitarju kontra qaddisin oħra fil- festi hekk imsejjħa tradizzjonali nimmaġina li huwa iżda eżentat . Inkella jkollna aktar nies ġewwa milli barra . Jew forsi agħar minn hekk għal ċertu nies il- festi jispiċċaw . Min jgħid li konna 250 , min 300 . Kif jgħidu l- Brikkuni dan hu poplu li jsemma' leħnu biss meta jogħla t- trab tal- ħasil . U għalhekk in- numru huwa sinjifikanti . Fil- mument hemm min qiegħed jinkwieta fuq it- trab tal- ħasil u jinsa li ' l quddiem taf ma jkollux ħwejjeġ aktar x' jaħsel . U ċ- ċensura tara sa mnieħirha u moħħha magħluq daqs dan . Is- Sibt , 13 ta' Frar 2010 Qiegħed hawn ftit waħdi , il- Mars Volta qiegħdin fl- isfond , u barra huma hawn il- kwiet u l- ħemda ma' dawn l- erba' ħitan . Qiegħed bi flokk komma qasira imma hawn ftit kesħa fina , jew forsi umdità ? Imma avolja li qed nirtgħod xi ftit m' għandix aptit inxidd xejn fuqi , hekk . M' hawnx min jagħti parir jew jindaħal , u mal- uniku ħoss li għażilt jien , hawn , x' taqbad issejjaħlu , paċi ? Le naħseb forsi kelma ftit żejda , naħseb sempiliċità l- kelma li rrid . Li tkun waħdek mhux bil- fors solitudni , jew forsi aħjar is- solitudni mhux bil- fors negattivita . Fil- friġġ hemm nofs flixkun inbid diċenti , milli baqa' mil- bieraħ , imma naħseb għadu ftit il- ħin għalih . Din is- sena , naqqast . Jew forsi għax ma tantx ħriġt . Imma t- Tlieta kont barra , fil- post fejn fl- antik kont inniżżel l- aktar u ħadt tnejn biss . L- ewwel wieħed għax xi ħadd insista u Malta qatt ma rrifjutat qamħ u t- tieni biex ikolli xi ħaġa f' idi . U ftit wara mort lura d- dar bil- kwiet . Kien qisu t- tieni dar tiegħi hemm . Għadni nħobbu imma l- ġenn ta' qabel qisu telaq . Hekk , waħdu mingħajr ma pruvajt niskartah . Min kien li qal , il- verita ssibek hi u mhux tfittixha int ? Forsi l- verita ma tantx għandha x' taqsam ma' dan . Naħseb l- affarijiet jiġu waħedhom aktar propizja , imma ta' qabel forsi fiha aktar toqol . Imma t- toqol mas- sempliċità li semmejt qabel ma tantx toqgħod . Jew ridt ftit taħlita . U issa naħseb gedwidt biżżejjed , jew wasal il- ħin biex nibda naħseb ftit għal dik li qed tgerger minn ġo fija . Il- Ħadd , 20 ta' Diċembru 2009 Niftakar darba kont għand ħbieb barranin tiegħi , u wara ikla tajba , bħala deżerta ħadt jew aħjar offrewli biċċa ċikkulata bil- bżar aħmar . Missieri li kien miegħi u li għalih il- Kinnie bħala ' Bitter Sweet ' hija l- pinnaklu tal- kuntrasti fetaħ par għajnejn daqs ta' kuntrattur meta jara xi biċċa art ODZ li fi ftit żmien tista' tinbena biex jgħin lil xi familja biex ikollha fejn toqgħod . Jiena , ejja ngħidu li wkoll ma kontx rajt bħalha qabel , imma lgħabtha li llum b' xejn ma trid tkun sorpriż u għajnejja ma tantx ftaħthom wisq għax l- inbid kien qiegħed jagħmel tiegħu . Il- Ġimgħa li għaddew , irħejtha lejn il- Belt għall- Chiaroscuro , li wkoll għandu l- kuntrasti tiegħu . Post ejja ngħidulu sofistikat ġewwa Strada Stretta . Imma llum m' għadx hawn baħrin , u għalhekk tista' tgħid li l- kuntrasti nqalbu f' kompremessi . Kelli idea għal xiex sejjer imma ħriġt sorpriż aktar milli stennejt . Ċikku l- Poplu kellu jkun hemm idoqq . U fil- fatt hemm kien . Dan Ċikku l- Poplu pjanista eċċellenti , u għalhekk sibt l- ewwel kuntrast , għax il- pjanu tiegħu mhux eżattament tal- populin imma aktar forsi tal- magħżula . Ma nafx kif m' għażilx xi isem Franċiż biex jirreklama lilu nnifsu . Ftit inbid tajjeb ġo tazza kbira li trid ftit teknika partikulari kif taqbadha ħa tidher sofistikat u pjanu li kif għedna tajjeb ħafna . S' issa xejn speċjali u kien hemm affarijiet li jmorru ma' xulxin daqs ipod u mużika mniżżla b' xejn . Imma meta leħen Ċikku jew aħjar il- versi miktuba minnu stess akkumpanjaw l- pjanu tiegħu stess , l- affarijiet inqalbu ta' taħt fuq u l- kuntrasti bdew jinħolqu fi klassi għalihom . Umoriżmu fin li jgħarrxek u bħal tagħrixa tipprova tirreżistiha u fl- istess ħin qed tieħu pjaċir biha . Jew bħal xarba tajba li taf li l- għada se tqum b' rasek daqs qartalla imma terġa tagħmilha darba wara l- oħra għax iċ- ċirkustanzi mhux ituk għażla oħra . Minn temi ambjentali għal dawk li forsi jdaħħku għax taboo , i . e . sesswali Ċikku seraq ix- xena . Miegħu kellu lil Rose u din tat palata . Oriġinalita fil- vernakular anitk u forsi anke ma' dak kontemporarju , għax minn mindu ' l hawn sirna nidħku għax tistaqsi tfajla tixrobhiex ? Udjenza li forsi s- soltu tiddejjaq tisma' erba' kelmiet goffi minn erba' fit- triq , imma llum qiegħda mixħuta mal- art tidħak tisma' l- istess kliem jintqalu minn wieħed fuq mikrofonu . Wara kollox il- mod ta' kif l- istess kliem jiġu trażmessi aktar importanti milli x' jintqal . U l- inbid intiehem ħafna aħjar għax billi Maltin mhux bil- fors inħobbu l- Eurovision . Is- Sibt , 1 ta' Awwissu 2009 Kien hemm festun bil- bozoz ħomor fuq il- palk . U kien hemm l- isem tagħhom disinjat bil- kartun b' dimensjoni 3 - d . U ma kienx hemm reklam wieħed imkien . Il- biċċa ta' quddiem il- palk kienet għadha vojta s' issa u mad- dawra kien hemm min intasab bil- qiegħda . U l- arja kienet kajmana , ta' kif tistenna fl- aħħar ta' Lulju f' Malta . Nofs il- lejl beda joqrob u l- antiċipazzjoni bdiet tiżdied u l- kotra bdiet titħajjar timxi ' l quddiem , qrib il- palk u qrib fejn se jkun hemm l- azzjoni kollha dalwaqt . U min qiegħed bil- qiegħda fuq iż- żewġ tarġiet mal- madwar beda jitgħatta . U wieħed minn ta' bil- qiegħda beda jitfa' l- birra mill- flixkun . Beda jiġri l- entużjażmu bih , jew il- bozoz ħomor fakkruh fil- festa tar- raħal u sussegwentament f' xi marċ ? Jew ried jesibixxi viralità finanzjarja għax flixkun birra kien xi tlett ewro ? Jew kien sorpriż li l- kotra llum differenti mis- soltu , u għal kunċert trid titla' fuq saqajk . Il- kotra ma tridx toqgħod lura , b' idejha fil- but u xxengel ftit rasha u tiġbed ir- ritratti ħa timpustahom fuq il- facebook . Illum il- kotra trid tipparteċipa u tkun parti mill- avveniment u tinsa l- ġimgħa sħiħa li għadha kif għaddiet minnha , u tirremetti ġimgħa xogħol . U ftit wara il- birra waqfet tixxerred fl- ajru u l- aħħar numru tal- album ' Kuntrabanda' – Funeral tal- Barberun beda ftit ftit jaqta' l- għatx u jiġġustifika l- istennija u l- antiċipazzjoni kollha , bil- brikkuni imlibbsin b' uniformi li fakkritni fi żmien il- Franċiżi f' Malta u ovvjament Napuljun . U l- awtentiċità u r- realiżmu ta' ħajjet il- kotra u tiegħi personali għola bit- tieni numru : ' Uffiċju ' , b' Mario Vella jpenġi stampa preċiża ta' naħseb nofs l- uffiċji f' Malta biss flokk pinzell juża pinna u flokk biċċa karta għandu lil sħabu jdoqqu warajh . U komplejna , waħda wara l- oħra , u min- numri ftit kajmani għaddejna għal dawk aktar mgħaġġla u n- nies issa mhux tipparteċipa biss bdiet imma tiżżagħbel qisha trid tfakkar lilha nnifisha , li qed tieħu sehem f' xi ħaġa li maż- żmien ħa tibqa' ssemmi u tiftaħar li kienet hemm . U billi ma tantx hemm ritratti biex tfakkar u tipprova li kienet hemm ma jimpurtax għax il- memorji kollha stampati vivaċament f' moħħha . U ż- żagħbil naqas xi ftit għax issa kien hemm numru ġdid : ' Gallinar tas- Sultan ' u din għadu ħadd ma semagħha u jixraqilha l- attenzjoni kollha . Umbgħad is- soltu l- encore u bħal kif ġara f' Jannar u f' ta' qabel , il- kotra għadha ma xebgħetx u tgħajjat għal oħra u wara ftit inkejja l- Brikkuni ma jiddiżappuntawx . U ankè wara l- oħra żejda il- kotra trid iżjed imma issa daqshekk u minn banda aħjar hekk għax għandi bżonn nieħu ftit nifs u għarqan xraba , u ħasra li ta' qabel beda kollox ma għadux iwaddab il- birra , għax m' għandix aptit nimxi sal- bar . Lejla Maltija ta' vera , minkejja mingħajr murtali u ġigġofogu . Is- siġar tal- Buskett qiegħdin fl- isfond ta' kollox . Il- qamar ma jidhirlix li jidher imma hemm ftit stilel jixgħelu s- sema . U llum l- istilel xegħlu hawn isfel fil- Buskett Roadhouse ukoll . L- Erbgħa , 18 ta' Marzu 2009 Qiegħdin hekk qishom ringiela wara xulxin jew aħjar ħdejn xulxin . Tazzi żgħar tax- shooters . Imma mhux mimlijin bil- vodka bir- Red Bull jew biż- Zambuca . Naħseb mimlijin bil- Limunċell . It- tazza żgħira , u l- istorja qasira . Imma t- tazza mimlija sa fuq u trid taqbadha bi ftit galbu u teknika għax inkella twaqqa minnha u l- Limunċell idellek ħafna u jdejjqek . Naħseb li mimlijin bil- Limunċell għax l- istejjer ma jweġġgħulekx rasek bħall- vodka . Fihom l- alokoħol xorta waħda imma l- persentaġġ qiegħed tajjeb . Ma jaqtgħukx minn saqajk mill- ewwel , wara wieħed tieħu tnejn oħra u l- ikla ta' qabel tħossha kompluta wara li ddurhom waħda waħda . Mejlak iħallat il- ħelu mal- morr . Il- familjari mal- istranġier . Il- ħemda ta' raħal Għawdxi ma' belt f' nofs l- Ewropa burokratika . Il- parrokkjaliżmu mal- kosmopolitan . Ħafna mill- istejjer kont qrajthom qabel minn fuq il- blogg tiegħu stess . Imma naqrahom għat- tieni darba ma ddejjaqt xejn . Bħal xarba tajba ma tiddejjaq xejn terġa' tixrobha t- tieni darba . Speċjalment jekk preżentata fi flixkun aktar sabiħ jew adattat mill- ewwel darba . L- ewwel darba l- Limunċell kien jintefa' fi flixkun kwalunkwe , x' aktarx tal- wiski jew vodka , bit- tikketta se tinqala' jew ma tinqalax , din id- darba l- flixkun waħdu wkoll iħajjrek u hu ta' dehen għal ta' ġo fih . It- Tnejn , 22 ta' Diċembru 2008 Il- mobajl żarżar mal- mejda u minn taħt il- għajn rajtu jixgħel biex jgħidli li daħal messaġġ . Ftaħt il- messaġġ u kien hemm ' Real Madrid ' . Żewġ kelmiet li kienu biżżejjed biex inħoss żewġ friefet joħorġu mill- fosdqa u jduru mal- istonku b' ċertu ħeġġa qisu xi ħadd qiegħed jiġri bil- kopp warajhom . L- uffiċċju kien vojt u bħall- friefet dort dawra tal- boloh miegħu . Il- kampjonat il- ħobża tagħna , imma t- Tazza taċ- Champions għandha ċertu maġija u palat li l- ebda ħobża għadha ħierġa minn forn tal- ħatab ma ttik . Ftit wara l- istess ħabib li bgħattli l- messaġġ qalli li qiegħed jiftakar f' dik il- lejla li vvjaġġja minn Liverpool lejn Pariġi , meta fis- 27 ta' Mejju , 1981 Liverpool u Real Madrid iltaqgħu fil- finali tal- istess tazza . Liverpool kontra Real Madrid , l- aħmar Bolxevista kontra l- abjad aristokratiku . Konfront bejn żewġ istituzzjonijiet li bejniethom jgħaqqdu erbatax – il titlu . AC Milan u l- istess Real Madrid biss jistgħu joffru aktar titli minn dan il- konfront . Konfront li ilu ma jiltaqa' seba u għoxrin sena , u se jagħti lil Rafael Benítez iċ- ċans li jivvjaġġja bit- tim tiegħu lejn il- belt ta' tweliedu għat- tieni darba fi staġun wieħed . Din id- darba speċjali ħafna aktar mill- ewwel darba , se jħaddem it- talenti tiegħu kontra t- tim li ssapportja meta kien għadu tifel u li li kkowċja ż- żgħażagħ tagħhom stess fil- bidu tal- karriera tiegħu . Waqt li kien qiegħed jistejqer f' daru wara operazzjoni tal- ġebla , żgur li nesa l- fjuri ta' madwaru u sidru ntefaħ . Ugwalment ċert li ħass ċertu kburija l- kowċ li waqt li l- imgħallem propja kien fis- sodda hu kien f' Melwood jagħmel ċert li kollox jibqa' għaddej qisu xejn mhu xejn . Fl- istess lejla Sammy Lee kien fejn kulħadd xtaq li kien u l- midalja ta' dik il- lejla żgur li deheret tleqq aktar f' għajnejh mis- soltu meta fil- għaxija mar lura d- dar . Għalhekk għall- okkażjoni ttraduċejt ir- rapport tal- logħba ta' David Lacey għall- ġurnal influwenti The Guardian li deher l- għada tal- logħba . Liverpool saru l- ewwel klabb Brittaniku li rebaħ it- Tazza taċ- Champions tlett darbiet meta għelbu lil Real Madrid 1 - 0 f' Pariġi l- lejl li għadda f' finali li għalkemm rarament laħqet il- livelli għolja milħuqa fis- snin bikrin tal- istess kompetizzjoni , pproduċiet kuntest interessanti b' ħafna kuntrasti . Gowl tard ta' Alan Kennedy żamm it- trofew fl- Ingilterra għall- ħames sena konsekuttiva u fit- tmiem il- Kop fakkar lill- Parc des Princes li la huma u lanqas it- tim mhu qatt se jimxu waħedhom . Fil- verita Liverpool dejjem dehru li x' aktarx joħorġu rebbieħa u r- rebħa waslet mhux tant wara maltempata imma wara serje ta' rxiex minn ħin għall- ieħor li bħahom il- Pariġini bdew jevitaw il- ġurnata kollha . Madankollu , jekk kien hemm persuna li seta' jċaħħad lil Liverpool mir- rebħa , dan kellu jkun Juanito . L- Ispanjol ċkejken , wieħed mill- arkitetti tal- umiljazzjoni tal- Ingliżi f' Wembley f' Marzu , sfida l- awtorità ta' Liverpool f' nofs il- grawnd fl- ewwel taqsima , waqt li fit- tieni beda javvanza lejn id- difiża b' effetti tajba tant li deher li seta' jisfida l- loġika tal- andament tal- logħba , li kienet qiegħda xxaqleb lejn suċċess Brittaniku . Il- vittorja ta' Liverpool taf kollox lis- snin twal ta' esperjenza fil- kompetizzjonijiet kontinentali . Real , minkejja t- tradizzjoni kbira fit- Tazza taċ- Champions , kompartivament dehru mingħajr esperjenza u ħażen speċjalment fid- difiża . Mill- bidu nett Liverpool qattgħu f' biċċiet it- tgħassis raġel ma' raġel tal- Madrid . Souness , ġaladarba taffa l- effetti tal- fawl minn Sabido , kien profondament influwenti bħal dejjem , Lee ġera u għafas b' qawwa fuq il- lemin , bil- full - backs , Neal u Alan Kennedy , dejjem lesti biex jagħfsu il- fuq waqt li Hansen u Thompson baqgħu soda waqt perjodu skomdu fejn Real heddew li jsibu gowl . Fl- ewwel taqsima Dalglish , ġie miżmum wara l- ewwel darba li ħarab lil Cortes imma rarament reġa' nżamm wara , u kien ta' theddida kontinwa fil- kaxxa l- kbira tar- Real . Dan il- vantaġġ seta' ta gowl lil Liverpool ħafna aktar kmieni . Wara l- ħin tal- mistrieħ Dalglish lagħab aktar irtirat , jara li jiġbed lejh id- difensuri biex isir l- użu massimu mil- ġirjiet ta' McDermott fl- isfond tal- qoxra Madrilena . Hekk kif Liverpool bdew jiddominaw iżda baqgħu ma skurjawx , il- logħba saret aktar perplessament bilanċjata aktar ma beda jgħaddi l- ħin . Liverpool setgħu marru minn fuq fl- ewwel nofs siegħa , meta Augustin salva xutt imżerżaq ta' Alan Kennedy , McDermott tefa' għoli , u Dalglish reġa' dar b' ħeffa biex jinkwieta lil Cortes iżda ma setgħax jikkonkludi b' xutt b' saħħtu biżżejjed li jikkonfondi lill- goalkeeper . Real ħadu l- ħin tagħhom biex jikkordinaw fuq istess livell . Madankollu il- periklu beda jberrgħen għal Liverpool meta Juanito beda jfittex l- opportunitajiet li jdaħħal fil- logħba lill- kollegi ġejjin għall- passijiet tiegħu li bdew jaqbżu d- difiża ta' Liverpool . Ballun minn dawn sab lil Camacho jaqbeż lil Hansen sabiex jixxutja barra meta Clemence kien barra minn postu . Ir- rwol ta' Cunningham kien wieħed periferiku . Għal darba darbtejn l- abbiltà u l- aċċelerazzjoni tiegħu heddew li jieħdu xi waħda mil- linji laterali ta' Liverpool , iżda ftit jew wisq ġara ankè mill- avvanzi l- aktar promettenti tiegħu . Ftit minuti qabel tmiem l- ewwel taqsima Neal , waqt li jattakka minn fuq il- lemin , sab lil Dalglish , li żamm il- ballun b' ċertu sengħa u baram il- ballun f' passaġġ lejn Souness , li kien ġej tard lejn id- difiża ta' Real bla kliem u bla sliem . Agustin ma setax iżomm ix- xutt imma l- Iskoċċiż ukoll falla li jilħaq ir- rebound . Liverpool dehru jew se jirbħu b' mod metodiku jew inkellà jitilfu bi trasukraġni , u meta Juanito beda jassertixxi l- abbiltà tiegħu fuq il- logħba , dawn iċ- ċirkustanzi tal- aħħar dehru jidhru aktar possibli . Kmieni fit- tieni taqsima Liverpool waqfu għal offside kontra Cunningham li iżda ma ngħatax u hawnhekk Camacho ġie mħolli jiġri waħdu lejn Clemence . Il- goalkeeper , ħareġ minn postu , u ġie megħlub minn lob straordinarju , imma ħa r- ruħ mal- bqija tal- Brittanja meta ra l- ballun jogħla fuq il- lasta mimduda . Fl- aħħarnett il- logħba ġiet mirbuħa għal Liverpool b' taqbila bejn iż- żewġ Kennedys . Ray tefa' throw - in lejn ix- xellug fejn Cortes deher f' pożizzjoni li jilħaq . Iżda l- ballun laħaq lil Alan , li l- ħarba tiegħu minn mal- linja vertikali ssorprendiet lil Real . Cortes għafas leġġeralment lil Alan Kennedy , imma l- momentum ta' dan tal- aħħar ġarru biex jitfa' xutt bix- xellug fir- rokna tat- tieni lasta . Wara dan Liverpool setgħu żiedu ma li kellhom hekk kif Real Madrid issagrifikaw kull ma kellhom fid- difiża għal gowl min- naħa tagħhom iżda kien Agustin li kellu jagħmel numru ta' parati kuraġġjużi . It- Tnejn , 8 ta' Diċembru 2008 Dan l- aħħar kont mistieden fi programm radjufoniku u mistieden ieħor bħali li huwa membru tal- Manchester United Supporters Club ( Malta ) irrimarkali l- frażi ta' fuq . Hija frażi li tismagħha kemm il- darba tiġi kantata f' Old Trafford , meta t- tim oppost ikun kwalunkwe . Ovvjament dawn qegħdin jirreferu għat- traġedja ta' Heysel li ġrat fid- 29 ta' Mejju , 1985 , fejn fil- finali tat- Tazza taċ- Champions bejn Liverpool u Juventus , disgħa u tletin persuna tilfu ħajjithom . Illum il- ġurnata grazzi għall- pluraliżmu fix- xandir , isiru programmi fuq programmi . Il- kwantita żdiedet infinitament , sfortunatament iżda jiena personali għandi dubju serji kemm il- kwalita żdiedet bl- istess mod . Nammetti li llum huwa faċli ħafna aktar biex wieħed isemma' leħnu , biss naħseb li huwa ż- żmien ukoll biex l- ewwelnett il- preżentaturi jieħdu ħafna aktar responsabbilita , għax huwa tajjeb li student jingħata ċertu għodda f' idejh , biss huwa daqstant importanti li l- għalliem jurieh kif juża din l- għodda u aktar minn hekk jara li ma jweġġax huwa stess jew lil ħaddieħor . Ukoll il- mistieden jew kull min isemma' leħnu għandu juri wkoll ċertu rispett lejn min qiegħed jisimgħu u japprezza l- fatt li għandu dan id- dritt li jsemma' leħnu , u għalhekk dan il- privileġġ jużah b' ċertu rispett . Jiena nifhem ir- rivalitajiet li jeżistu , u ngħixhom ukoll . Rivalita hija li tagħmel ħafna drabi l- isport dak li hu , bħal kif il- kompetizzjoni tmexxi suq . Mar- rivalita iżda jeżisti r- rispett , li huwa importanti fl- isport daqs ir- rivalita u jagħmlu differenti u rispettabli aktar minn oqsma oħra tal- ħajja . Il- futbol huwa ħafna aktar minn sempliċi logħba . X' jiġri fil- logħba u fl- istadji huwa ħafna drabi mera ta' x' qiegħed jiġri fis- soċjetà . Id- diżastru ta' Heysel ġara fl- 1985 , f' nofs it- tmeninijiet . Meta llum naraw tant investiment fi stadji , fejn li tattendi logħba futbol hija kważi sikura daqs kemm meta tmur it- teatru , huwa faċli li ninsew kif il- futbol kien jitqies f' dawn iż- żminijiet . Għalhekk inħoss li għandi nibda billi mmorru lura fit- tmeninijiet , id- diċenju ta' Margaret Thatcher , jew aħjar ta' The Iron Lady . Flimkien mal- futbol inħoss li l- mużika ħafna drabi wkoll tirrifletti x' qiegħed jiġri fis- soċjetà . Il- grupp minn Coventry , The Specials kien laqat il- musmar fuq rasu bid- diska Ghost Town li ħarġet f' Ġunju tal- 1981 u laħqet l- ewwel post tal- klassifika Ingliża u damet hemmhekk għal tlett ġimgħat sħaħ . Il- grawnds , it- toroq ta' ħdejn il- grawnds u d- dancefloor kienu ħafna drabi simili għal xulxin . Jaqblu bħal qalziet , qmis u ġlekk tal- istess libsa . Il- qgħad fl- Ingliterra f' dawn iż- żminijiet kont tista' tmissu b' idejk , u hekk kif in- numru ta' dan is- suġġett tela' , invarjabilment il- kriminalita u d- delinkwenza bdew jgħolew . Il- fenomenu tal- hooliganism kien ħafna drabi fuq l- ewwel faċċati tal- gazzetti Ingliżi . F' kull tournament li l- Ingliżi ħadu sehem fit – tmeninijiet , b' mod partikulari fit- Tazza tan- Nazzjonijiet Ewropew tal- Italja fl- 1980 , Ġermanja fl- 1988 u Tazza tad- Dinja fi Spanja fl- 1982 , dan il- fenomenu kien assolutament bla kontroll u rażan u fil- fatt ħafna drabi t- tim nazzjonali ġie mhedded li jitkeċċa . Liverpool f' dawn iż- żminijiet u anke ta' ftit qabel kienu jilgħabu fl- Ewropa b' mod konsistenti , u jibqa' l- fatt li s- support kien ta' kredtu għall- klubb li kien qiegħed jiddomina , meta ntrebħu erba' Tazzi taċ- Champions f' seba' snin . Liverpool bħala belt minn dejjem kienet tħobb tpinġi ruħha differenti mill- bqija tal- Ingilterra . Bl- influss qawwi Irlandiż u kunsill pjuttost xellugi f' dawn iż- żminijiet meta l – Ingliterra kellha gvern Konservattiv , mill- ewwel tifhem dan il- kuntrast . Il- miżuri drastiċi tal- gvern ta' Thatcher laqtu lil Liverpool agħar mill- bqija tal- Ingilterra . Il- port li kien il- polz ta' din il- belt beda prattikament jaqa' fuq saqajh . Il- Merseyboom ta' żmien The Beatles kien biss memorja passata . Il- futbol iżda żamm lil Liverpool fuq il- mappa meta Liverpool F . C . baqgħu jiddominaw u b' hekk offrew ukoll aljenazzjoni minn dawn iż- żminijiet diffiċli . Li ġara f' Heysel , kien kompletament kontra n- norma tal- imġieba tal- partitarji ta' Liverpool . L- ewwelnett , Liverpool permezz tas- CEO ta' dak iż- żmien Peter Robinson mill- ewwel urew id- diżapprovazzjoni tagħhom għall- għażla ta' Heysel mill- UEFA . Dan il- grawnd kien pjuttost antik u fi stat ta' telqa , fejn is- sigurta tal- partitarji kienu mħarrsa u ta' prijorita daqskemm kienu mħarrsa d- drittijiet tas- suwed fl- Afrika ta' Isfel fi żmien l- apartheid tal- istess żmien . Il- mod ta' kif tqassmu l- biljetti ukoll ħallew ħafna x' wieħed jomgħod meta ngħata blokk sħiħ għall- partitarji ' newtrali ' , meta fil- Belġju kien hemm komunità imdaqqsa ta' Taljani . Dan il- blokk kien imiss mal- blokk riservat lill- partitarji ta' Liverpool . Ħafna partitarji għadhom sal- ġurnata tal- lum bil- biljett mhux mimsus . Ħafna nies daħlu fil- grawnd mingħajr ma ġew mistoqsija biex juru l- biljett , il- passaport biex inti tidħol fil- grawnd minflok f' pajjiż . Jissegregaw lill- partitarji kien hemm barbed wire li aktar kien jixraq lil gallinar b' tiġieġa mgħaxxa ġo fih . Bil- blokka allokata għal Liverpool qiegħda tfur bin- nies , meta l- blokka tas- suppost partitarji newtrali kienet nofsha biss mimlija , inevitabliment dan il- barbed wire inqata' , u ammont ta' partitarji qabżu lejn din il- parti . Kien hemm moviment aktar milli mistenni , u jiena l- ewwel wieħed li nammetti li Liverpool kellhom sehem fih sewwa b' riżultat li ħajt partikolari waqa' li kellu konsegwenzi katastrofiċi . Il- logħba ntlagħbet xorta waħda . Juventus ħarġu rebbieħa bl- iskor ta' 1 - 0 . L- iskor minn fulkrum ta' kollox sar formalità . Thatcher sabet ix- xoqqa f' moxxtha biex turi snienha u turi l- istmerrija tagħha b' mod pubbliku . Il- klabbs Ingliżi ġew imċaħħda milli jipparteċipaw fil- kompetizzjonijiet Ewropej għal ħames snin . It- tajn tar b' aktar aggressivita għall- isem ta' Liverpool . Storja ta' għoxrin sena li bdiet taħt Bill Shankly li kienet imsemmija biss għas- suċċessi , bnadar ħomor u kant oriġinali ġew mitlufa f' ħakka t' għajn . Inkjesta uffiċjali qatt ma seħħet . Is- segretarju ġenerali tal- UEFA , Hans Bangerter ingħata sentenza ta' tlett xhur sospiża u multa ta' 30 , 000 Frank Belġjan . Il- President tal- FA Belġjana , Albert Roosens ingħata sentenza ta' sitt xhur sospiża , filwaqt li John Mahieu , Kaptan tal- Pulizija ta' Brussels ingħata sentenza ta' tlett xhur sospiżi u multa ta' 500 Frank Belġjan , li huma ekwivalenti għal € 32 . Huwa fatt li kieku ċertu movimenti u forsi anke insulti ma sarux , ma kienx jiġri li ġara . Huwa fatt ukoll li idejalment jekk tħalli l- bieb ta' barra miftuħ ħadd m' għandu jidħol , għax il- privatezza hija sagrosanta . Huwa fatt ukoll li idejalment m' għandniex bżonn pulizija u li l- liġijiet qegħdin hemm biss biex jiggwidawna . Huwa daqstant fatt li r- realtà u l- idejaliżmu huma ferm il- bogħod , u s- soċjetà dan taċċettah , tant li tistenna li tkun imħarrsa mill- pulizija . Il- frażi tal- bidu nett ma tiġiex kantata għax iħossu għal dawk id- disgħa u tletin li tilfu ħajjithom b' mod hekk traġiku . Hija biss ossessjoni fuq rival u ċelebrazzjoni ta' mwiet . Sfortunatament iżda l- qaħba milli jkollha ttik . Il- logħba tal- ballun għalija hija ħarba mir- realtà , u finali tat- Tazza taċ- Champions għandha dejjem tkun ċelebrazzjoni ta' futbol u taħlita ta' żewġ kulturi . Disgħa u tletin isem li għandhom jibqgħu mfakkra : Strieħu fis- sliem . It- Tlieta , 18 ta' Novembru 2008 Trabba fil- periferiji ta' Buenos Aires , fis- subborg ta' Villa Fiorito , subborg li jagħmel il- Mandraġġ ta' Ġuże Ellul Mercer jidher qisu Pariġi fir- rebbiegħa . Kif jiftaħ John Lennon stess fid- diska tat- titlu ta' hawn fuq , malli twieled , probabilment bdew iġiegħluh iħossu żgħir . Biss kuntrarju għal ħafna , dan il- bniedem kien jipposjedi talent rari , u kien hemm min anke fis- sittinijiet ġibidlu filmati tiegħu stess jgħaqqadha lil kulħadd fit- toroq imħarbta . U kien anke mistieden biex juri t- talenti tiegħu fl- intervall tal- logħba fil- Bombonera . Wara li kien qatta' siegħat sħaħ jilgħab b' larinġa , il- ballun ġie faċli għalih u mmeżmeriżża dan l- oġġett b' faċilita . Ta' sittax – il sena' ddebutta ma' Argentinos Juniors , u ftit wara kien qiegħed jagħmel parti mill- Under 17 ta' pajjiżu fejn mexxa lil sħabu għat- titlu ta' ċampjins tad- dinja . Id- debutt man- nazzjonal inkiseb fl- istess età tad- debutt mal- klabb tiegħu , fi żmien meta l- Arġentina kienet qiegħda tipprepara għat- Tazza tad- Dinja ġewwa darha stess , għall- ewwel darba u l- uniku darba sal- ġurnata tal- lum . Waqt li parti sostanzjali tal- Arġentini kienu qiegħdin bil- vistu għall- qraba tagħhom li sparixxew darba għal dejjem fi żmien li l- pajjiż kien immexxi minn dittatorjat militari , il- kowċ ta' dak iż- żmien , Cesar Luis Menotti kiser qalb dan it- tifel ta' sbatax – il sena u lanqas imqar inkludieh fl- iskwadra . B' ċans tad- deheb li l- pajjiż kollu jaljena ruħu minn dak kollu li għaddew minnu fil- passat u fil- preżent bil- konfetti mitfugħa qabel kull logħba , ma kien hemmx post ta' riskji fuq tifel ta' sbatax – il sena . It- talent kien wisq kbir biex jintilef minn din id- daqqa ta' ħarta u minn Argentinos Juniors , akkwista transfer mal- klabb kbir Arġentin ta' Boca Juniors . Sar eroj tal- Bombonera , u fit- Tazza tad- Dinja tal- 1982 , kien ovvjament għażla awtomatika . Kellu l- mumenti tiegħu , imma l- avventura tiegħu spiċċat qabel ta' sħabu meta kontra r- rivali eterni Brażil tkeċċa wara li rritalja . Ġimgħat wara iżda reġa' rritorna lejn Spanja , fejn bħal kull plejer Sud Amerikan ieħor , qata' xewqtu u qata' passaġġ lejn l- Ewropa . Ftit ġimgħat qabel tkeċċa fl- Istadju Sarria tal- Espanyol , iżda din id- darba ġie ppreżentat fin- Nou Camp ta' Barċellona . Hemmhekk qatta sentejn , fejn ħafna xhur sħaħ minnhom qattagħhom fuq sodda jew f' xi gym jipprova jirkupra mill- aħħar daqqa voraċi . Mir- reġjun ta' Katalunja , niżel ftit aktar l- isfel , fi klima li taqbel aktar miegħu , imma aktar milli klima sab ambjent li kien maħluq għalih , bħal meta bebbuxu jsib qoxortu wara li tħajjar joħroġ minnu għal ftit ħin . Napli , l- belt li bħalissa qiegħda tinstema' tant mhux għax kellha lil dan il- persuna fit- tim tagħha , jew għax saret l- aktar desitnazzjoni turistika attrejenti għal min għandu l- bżar xi jroxx , imma għax persuna mill- istess belt kiteb ktieb li wera' l- wiċċ veru tal- Mafja , u li f' din il- belt tiddomina aktar milli r- reġina Vittorja ddominat fl- Ingilterra fis- seklu dsatax . Imma għal xi żmien l- emarġinati tal- Italja kellhom eroj , li tahom raġuni valida biex iqumu fil- għodu , u jimlilhom sidirhom bi kburija . Il- wara ta' nofs in- nhar tal- Ħadd sabu min jimlihulhom bl- aqwa mod possibli , u b' ewforija li ddum sal- Ħadd li jmiss . U dak li kien biss ħolm sar realtà , u l- iskudetto ntrebaħ għal darbtejn . L- isem ta' Diego f' Napli sar komuni aktar minn ta' Pawlu f' Malta . U f' sajf minnhom wara staġun ma' Napli , vvjaġġa lejn il- Messiku għat- Tazza tad- Dinja tal- 1986 . U hawnhekk sab podju maħluq għalih . Erba' snin wara l- gwerra tal- Falklands , fejn Margaret Thatcher rebħet simpatija minn sezzjoni tal- poplu Ingliż li kien qiegħed jara l- influwenza ta' pajjiżu dejjem jisfuma u għalhekk iddeċidiet li tpaxxihom billi tuża l- armata tagħha fuq gżira ta' 3 , 000 ruħ . U b' hekk tat sens akbar lil min ried iħabbat fuq sidru waqt il- ' God save the Queen ' . Bi ħżunija ta' bniedem tat- triq u mingħajr id- diplomazija ta' Thatcher għola' ma bniedem fih daqsu u nofs u tefa' l- ballun fix- xibka mhux bir- ras imma b' idejh . U ftit wara għallem lill- bqija tad- dinja , kif taqbad ballun minn nofs il- grawnd , tevita plejer wara ieħor u meta tħossok komdu titfa' fix- xibka . U wara jkollok l- awdiċità li l- ewwel gowl ma kienx b' idejk imma bl- id ta' Alla , u ssawwar leġġenda mal- erbat irjieħ tad- dinja . Ġimgħa wara , wara tlett ġimgħat fuq podju metaforiku , tela' fuq podju konkret u għolla t- Tazza tad- Dinja . L- avventuri tiegħu ma kienux ristretti biss għal ġo grawnd tal- futbol . Waqt li kien artist fil- grawnd fuq il- ħaxix , barra kien ribelluż u aggressiv kontra l- istabiliment u n- normi mposti mill- FIFA u l- bqija . U l- ħajja privata tiegħu kellha bl- aktar mod akut u forsi kattiv tfakkarna li wara kollox dan il- persuna huwa uman u li għandu l- vizzji u d- difetti tiegħu . Il- kokaina għoġbitu , u forsi kif darba Robbie Williams qal , li ppermettuli nsemmih fl- istess bloggata ta' dan il- ġenju , kien il- mod kif Alla jfakkru li għandu flus iż- żejjed . U wara li għoġbitu rikbitu aktar minn kelb sħun fuq kelba fi żmien in- namra . U erba' snin , din ir- rikba dehret li waslitu lejn il- qabar u t- tama li darba ta lin- Naplitani u l- Arġentini , issa ftit kien baqa' minnha għalih innifsu . Imma donnu it- teorija' li huwa sempliċiment uman qalgħet daqqa ta' ħarta u fil- fatt ħareġ mill- isptar qawwi u sħiħ . Il- kontroversja jew aħjar il- problemi jiġru warajh , u forsi ankè joħloqhom huwa stess . Imma l- personalità tiegħu u dak li għamel b' ballun tal- ġilda tpatti ta' kollox . Ilsienu kultant jew dejjem jikkmandah imma il- ġenji trid tiskużalhom d- difetti għax mingħajrom id- dinja ċatta u mhux sfera . U l- FA Arġentina lagħbet karta fuqu u tatu t- tmun tan- nazzjonal fi żmien it- tellieqa bejn Obama u McCain . U għal ftit ħin l- elezzjoni presidenjali Amerikana twarrbet ftit miċ- ċentru tal- univers . Il- puritani kemmxu xofftejhom biss , il- poplu Arġentin reġa' sebaħ jittama . John Lennon kien jaf x' inhu jgħid . Il- Ġimgħa , 17 ta' Ottubru 2008 ' Kuntent b' telf ta' anqas minn erba' gowls . ' Il- kowċ Ċek qal fil- pubbliku dak li kull Malti kien qiegħed jaħseb u jħoss f' qiegħ qalbu . Il- Katalani jxejjru maktur abjad meta l- affarijiet imorru kontra u jridu juru d- diżapprovazzjoni tagħhom . Fitzel qabad l- akbar liżar abjad possibli u dendlu mal- akbar arblu ta' fuq il- bejt tal- M . Għal bniedem li kien juri ċertu twemmin u li qisu ried jipprova li l- mentalità tagħna hi l- akbar għadu , dan il- kliem stona . U għal wieħed li trid tfittex bir- reqqa biex issib kwotazzjoni tiegħu , dan il- kliem heżżeż l- erba' ħitan tal- M . Fil- kampanja li għaddiet , Fitzel kiseb numru rekord ta' punti . Kiseb rebħa fuq l- Ungerija , tlettax – il sena wara l- aħħar rebħa uffiċjali , dik ta' 1 - 0 fuq l- Estonja bit- tim immexxi minn Pippo Psaila , kiseb drò barra minn darna mal- Moldovja , u fil- festa pubblika tal- Vitorja , qajjem ċertu patrijottiżmu hekk fil- ġurnata tana xi ħaġa tal- preżent li stajna nifirħu biha meta nkiseb drò ta' 2 - 2 mat- Turkija , tim li ftit wara wasal sas- semi - finali tal- Euro 2008 . Ir- riżultati waqfu hemm , imma l- gowls baqgħu jaslu u xi konsolazzjoni jew gowl tal- bandiera dejjem ħadna f' Ta' Qali . Illum , sempliċiment ftit xhur wara l- ottimiżmu nbidel fis- soltu inferjorità , n- nies fil- grawnd inbidlu fis- soltu baħħ u l- entużjażmu fis- soltu apatija . Kollox ta' taħt fuq , biss b' ċertu familjarita bħal wieħed li jħobb jgħix fl- imbarazz . Il- plejers baqgħu l- istess . Il- maġġoranza assoluta tagħhom għadhom fl- aħjar tagħhom . Ma kienx xi żmien ta' tranżizzjoni . Mhuwiex iż- żmien ta' meta John Buttigieg , Ray Vella u Carmel Busuttil spiċċaw kollha f' salt . Gilbert Agius , Jamie Pace u Michael Mifsud kollha għadhom hemm . Ipparkjajt ftit il- bogħod biex ma ninqabadx fit- traffiku wara . Jien u miexi u rajt il- floodlights jagħtu fuq Ta' Qali għaġġilt il- pass . Il- ġibda għadha ftit hemm . Dħalt , sibt post b' għażla estensiva u rajt sidieni vojta aktar milli hawn postijiet vojta f' Malta u Għawdex b' kollox bħalissa . Il- letarġija reġgħet daħlet sew . Bdiet il- logħba . Xejn speċjali , imma lanqas gravi u għalhekk fil- mument aċċettabli . Qomna forsi darba jew darbtejn minn fuq is- sit , umbgħad daqshekk . Corner , żewġ daqqiet ta' ras u gowl . Għadda ftit ħin u wasal il- ħin tal- mistrieħ . U l- purċissjoni kompliet fit- tieni taqsima . Purċissjoni li tħabbatlek qalbek daqs ritmu kajman ta' katuba . U r- ritmu baqa' sal- aħħar jew kważi . Telfa oħra u anke l- gowl tal- bandiera baqa' ma wasalx . L- għada niftaħ il- gazzetta u l- kowċ jidher li homesick . L- avventura ġo pajjiż ieħor bix- xemx inqalbet issa f' rutina il- bogħod mid- dar . Is- sessjonijiet tat- taħriġ mhumiex meħuda bis- serjeta u x' jagħżel aktar ma tantx hemm . Jipprova jgħallem imma għandu udjenza b' widnejn torox u issa l- vuċi bdiet titlaq sew . Xeba' jitkellem mal- ħajt u l- ġimgħa l- oħra minflok sab il- media Maltija . Is- sinsla baqgħet hemm , imma s- saqajn immwaħlin fit- tajn . Is- Sibt , 28 ta' Ġunju 2008 Ġermanja , pajjiż bi storja ta' sitt titli – maqsumin ugwalment bejn dawk mondjali u bejn Ewropej . Spanja , pajjiż bi storja ta' titlu wieħed – Ewropew li seħħ erbgħa u erbgħin sena ilu . Id- differenza ma tieqafx hemm iżda . Mhux sempliċiment konfront ta' bejn min rebaħ ħafna u min rebaħ ftit . Konfront ta' tifel li dejjem l- ewwel fil- klassi imma forsi n- nerdiżmu tiegħu jimpedieh mill- popolarità tal- bqija tal- klassi , bejn minħabba għira u bejn nuqqas ta' kapaċità li joffri kumpanija tajba . Spanja , forsi dak it- tifel li qabel l- eżamijiet juri ċertu kunfidenza u jidher li jipprometti , il- bqija tal- klassi trid toqgħod ħdejh għax cool , joffri argumenti mill- aqwa fil- filosofija u l- arti imma fil- matematika u l- fiżika – żewġ suġġetti ta' bilfors ifalli . Żewġ pajjiżi li għandhom il- qasmiet tagħhom . Fil- Ġermanja , l- qasma kienet iswed fuq l- abjad – ħajt li qasem il- belt ta' Berlin u li spiċċajna b' żewġ stati . Il- Lvant kontra l- Punent . Politika kommunista kontra dik li tħaddan prinċipji kapitalisti , fejn is- suq soċjali ekonomiku jiddetta . Spanja , il- qasma hija aktar griża – pajjiż b' ħafna nazzjonijiet fih innifsu u li joħloq qsim bejn politika ċentralista , nazzjonalista u ta' seperatiżmu . Staqsi persuna minn Barċellona , n- nazzjonalita tiegħu u jirrispondik ' Katalan ' . Rivalità li titraxxendi ruħha b' mod spettakolari fil- logħba s- sabiħa u li tagħtina wieħed mill- aqwa derby fl- Ewropa – Barċellona kontra Real Madrid . Fuq naħa tal- munita għandna pajjiż li jagħżel lil Angela Merkel , ċentru - leminista bħala l- kap tiegħu . Persuna li mqabbla mal- ex Prim Ministru Ingliż Margaret Thatcher , bejn għax mara bħalha u aktar importanti minn hekk għax tħaddan ideoloġiji simili li tawha l- laqam ta' ' The Iron Frau ' . U min- naħa l- oħra għandna pajjiż li jeleġġi lil Josè Zapatero bħala l- Prim Ministru tiegħu li huwa aktar magħruf bħala ' Mr Nice Man ' , mill- Partit Soċjalista Spanjol . Merkel rebħet lill- pubbliku billi wegħdet nuqqas ta' qgħad u anqas burokrazija . Zapatero rebaħ lill- pubbliku Spanjol billi wiegħed li jirritorna t- truppi Spanjoli mill- gwerra tal- Iraq , wiegħed livell ta' edukazzjoni aħjar u żied il- paga minima , kif ukoll legalizza żwiġijiet bejn persuni tal- istess sess . Jidher li fi Spanja l- moralità għadha punt li trebbaħ u ttellef elezzjoni . Il- vjaġġ innifsu huwa meqjus importanti daqs id- destinazzjoni . Qabel ma beda dan il- kampjonat , kellna xi ħadd li jġorr aspettattivà , u ieħor li għandu ħolma , li dejjem ikollu qabel jibda kollox u ddumm għall- ewwel ftit imma titfarrak malli ssib l- ewwel iebes . Bħal mewġa li tara ġejja mill- bogħod kollha arja , u żżid fit- tul u l- għoli tagħha , tibla' l- iskollijiet żgħar imma tispiċċa f' ragħwa malli ssib l- blat għoli . Spanja għelbet l- iskollijiet kollha b' ċertu stil u meta kien hemm bżonn b' reżilenza . L- attakk għamel xogħolu u skorja mingħajr ma kien ta' detriment għad- difiża fejn f' ħames logħbiet ikkonċedew tlett darbiet biss . Mal- istil ma ġietx sagrifikata s- sustanza . Il- qalziet ġie meħjut sabiħ bħas- soltu u l- bwiet ma tħallewx imtaqqba għax ma jidhrux . U meta kien hemm bżonn jiġi mxammar ħalli jgħaddi mix- xmara li s- soltu tbeżża' għax fiha ħafna stejjer ta' sfortuni ma ddarrasx . Ir- reżilenza leġġendarja Ġermaniża ma ddiżappuntantx . Sabet ruħha minn taħt u rrispondiet bħas- soltu . Webbset rasha bħas- soltu u bħas- soltu għaddiet tagħha . U issa sabet ruħha f' post li ilha ma ssib ruħha fih sitt snin u qiegħda taspira għall- podju li ilha ma titla' tnax – il sena . Stennija kontra ħolma , sudizzjoni kontra tehmiża . Se jkollna stennija li tikkonferma ruħha , jew ħolma li ssir realtà . Kuntrasti u diversità magħqudin flimkien . Il- Ġimgħa , 20 ta' Ġunju 2008 Jimlew l- istadju bl- oranġjo , kulur li jiżboq kull kulur ieħor bil- faċilita ta' larinġa li meta tħallatha mal- vodka ġġiblek it- tazza lewnha . Biss bħall- vodka jagħtuk dik id- dehxa , jekk qiegħed tilgħab kontra u bħal- larinġa jtaffulek l- ispirtu tal- vodka jekk qiegħed issegwi bħala spettatur newtrali , u d- dehxa tal- vodka tibqa' hemmhekk biex tnessiek il- mundanità tal- ġurnata . Kowċ mingħajr wisq esperjenza imma l- preżenza tiegħu titlob rispett għax wieħed mill- kbar kemm fl- Olanda , Milan u l- bqija tal- Ewropa . Għall- plejers Olandiżi din tiswa ħafna . Is- soċjetà Olandiża tistmerr l- awtorità . Ir- rispett ma tiksbux bil- pożizzjoni . Ir- rispett tiksbu b' għemilek u bir- riżultati . F' dan il- kampjonat għamel kollox għoxrin sena' ilu fl- 1988 , meta kien parti minn tim u skorja l- isbaħ gowl individwalista . Ħa u ta mit- tnejn , tema' u kiel fl- istess ħin . U flok is- soltu ġlied u battibekki , tidher li qiegħda tirrenja ċertu għaqda u spirtu ta' ħbiberija . U meta tkun magħluq flimkien għal ġimgħat sħaħ , il- bżonn ta' dan kollu huwa imperattiv . Għax jekk qiegħed taħdem ma' min ma tantx tniżżel agħar milli għandek xi tgħid ma' tad- dar . Trid tqatta' ħin mall - kollegi aktar milli ma' tal- familja . Ikkunsidra li qegħdin nitkellmu fuq logħba ta' tim sħiħ u skwadra , u l- importanza timmultiplika . Il- polza tellgħathom fi grupp li tlaqqam tal- mewt . Taffew il- laqam fl- ewwel logħba mat- Taljani u rredikolawha fit- tieni logħba kontra Franza meta umiljaw lill- Blues , qatgħu biljett għall- kwarti tal- finali u għaqqdu seba' gowls f' żewġ logħbiet kontra ir- rebbieħa u l- finalisti tat- Tazza tad- Dinja ta' sentejn ilu fi spazju ta' erbat ' ijiem . Seba' gowls li kienu biżżejjed biex ovvjament jtellgħuhom fis- seba' sema . U jumejn wara , urew is- saħħa fonda fl- iskwadra meta b' disa' tibdiliet għamlu li m' għamlux Franza u l- Italja billi għelbu lir- Rumanija b' ċertu faċilità . U l- integrità ta' Van Basten ma tmissetx . Wettaq it- tibdiliet fit- tim tiegħu , tibdiliet li kellu kull dritt li jwettaq biex it- tim tiegħu jibbenifika aktar il- quddiem , dritt li nkiseb biż- żewġ rebħiet fil- ġimgħa ta' qabel u f' isem l- isportività għamel minn kollox biex jegħleb lit- tim ta' quddiemu anke jekk jaf li seta' elimina wieħed minn żewġ favoriti oħra . U l- momentum tat- tim ħallieh għaddej . Sa issa Van Basten u l- klan sħiħ tiegħu paxxa l- għajn , waqt li għadda mill- eżami tal- kuxjenza . Il- larinġa qisha tal- istampi u minn ġewwa mhux mittiefsa Is- Sibt , 7 ta' Ġunju 2008 Bil- Kampjonati Ewropej issa magħna , kont fuq is- sit tal- UEFA u inzertajt ħames mill- aqwa gowls li ġew skurjati f' din il- kompetizzjoni . Ħames gowls minn żminijiet differenti , plejers differenti , eri differenti u ċirkustanzi personali differenti . Bħala wieħed li l- emozzjonijiet u l- fanatiżmu tiegħi dejjem investejthom fi klabb wieħed , ħafna drabi ma jkun baqa' xejn x' tinvesti lejn tim nazzjonali u kompetizzjoni bħal din . Li ntendejt iżda li minn dawn il- ħames gowls , ftakart fejn kont u x' kien għaddej minni dak iż- żmien f' erbgħa minnhom . Mhux sempliċiment il- logħba s- sabiħa imma ankè l- logħba tan- nostalġija . Kont il- klabb tagħna . Għal xi raġuni qatt ma nsejjaħlu l- każin , imma dejjem il- klabb . Il- każin , dak tal- banda . Mal- ġurnata kont qiegħed Għajn Tuffieħa u niftakar bdew jidħlu r- riżultati tal- ħames MEP Maltin . U fil- għaxija erħejtha lejn il- klabb , l- istess post fejn qattajt staġun sħiħ inqatta qalbi , imma llum bdilt il- post tiegħi . Minflok bil- wieqfa quddiem it- televiżjoni , kont fuq is- sufan , jew aħjar bank bil- cushions , rilassat insegwi minn distanza . L- Ingliżi marru 1 - 0 minn fuq u ftit wara David Beckham falla penalty . L- istima eżorbitanti ta' dan il- plejer qatt ma stajt nifimha . Imma umbgħad illum barmil żejt jlaħħaq $ 139 . Imma miegħu dejjem ġarr ċirklu sħiħ miegħu u li bħalissa qiegħed l- Istati Uniti jikkonferma li Alla jlaqqa' . Fil- ħin miżjud , Franza rebħu free - kick , ftit barra mill- kaxxa l- kbira . Zinedine Zidane ħa l- inkarigu . Zidane għalija kuntlarju għal min kif għadni kif semmejt kien plejer enormi mhux sempliċiment tajjeb u sa issa wieħed mill- aktar plejers favoriti tiegħi li qatt ma libsu l- flokk aħmar ta' Liverpool u li nitpaxxa nħares lejh biss . Qatt ma kellu ċirkli jduru miegħu u dak fil- kotba tiegħi jtellgħulu ħafna punti żejda . Umli u fl- istess ħin juri superjorità . Stramb u fl- istess ħin meta toħroġ tridu miegħek . Kuntrast ta' karattru li jitrasmettieh fil- logħba tiegħu . U dakinhar fl- aħħar ħinijet hekk reġa' kkonfermah . Ħares naħa u tefa' l- ballun fix- xibka n- naħa l- oħra , b' kuntrast ta' sempliċità ma' ġenjalità . L- Ingliżi dak iż- żmien kienu taħt Kevin Keegan , kowċ li jħobb jattakka daqs li kieku qiegħed jilgħab fit- triq . Kieku kien tabib , tmur għandu b' tqaħqiħa u jispiċċa jaqlalek griżmejk ħa jkun ċert li ma terġax tqaħqaħ darba oħra u ta' madwaru jgħidu kemm iħobb ix- xogħol . Kienet ġurnata fejn kelli darsa ilha ttektek u bdejt nixrob il- vodka biex inmewwitha . L- Ingliżi sabu ruħhom 2 - 0 minn fuq imma l- Portugiżi bdew ġejjin u sabu d- dro b' dan il- gowl mill- isbaħ , fejn wara kross Pinto qabeż minn tulu u ħa l- ballun bir- ras . Il- ballun ħabat mal- lasta imma bħala ġustizzja mal- qabża tiegħu l- ballun daħal ġewwa . L- għada mort għax- xogħol normali imma kelli nitlaq wara ftit għax id- darsa baqgħet ittektek u x- xogħol ma kienx hemm vodka . Id- dentist iżda ma kellux x' jaqsam ma' Keegan . Qalgħali d- darsa biss flok ix- xedaq sħiħ . Kien is- sajf tal- 1996 . Is- sena li spiċċajt il- ħames snin tal- iskola sekondarja u għal darba l- eżamijiet kienu tlestew qabel il- kampjonati . Bdejt intiehem aktar il- liberta li ridt insostni bl- ewwel xogħol tiegħi tas- sajf . Dakinhar ta' dan il- logħba kien hemm il- Ġermanja u l- Italja mill- istess grupp fl- istess ħin . Niftakarni nispiċċa ftit qabel mix- xogħol ta' waiter u ma' min kont naħdem wassalni sal- pjazza . Kien baqagħli ftit ieħor biex nasal id- dar u biex ma nitlef xejn dħalt fl- ewwel bar ħa nsegwi x' inhu għaddej . Kien il- Lord Nelson , li llum minn bar fejn kien il- mekka ta' min iħobb il- logħob tan- nar inqaleb f' ristorant ta' ċertu klassi . U flok logħob tan- nar x' aktarx jissemmew ħafna logħob ta' figuri min- negozjanti jippranzaw . Dan il- gowl attwalment ma rajtux iseħħ direttament . Ħasra . Beschastnykh irċieva l- ballun f' territorju mejjet , dar u flok ra lil min ħa jqassmu , fajjar xutt fejn il- gowler qatt ma seta jġib . B' dan il- gowl it- Taljani kienu jgħaddu mill- grupp , imma li baqa' f' moħħi u bħalissa qed narah ċar daqs il- kristall li eżatt wara li dħalt fil- bar iċ- Ċeki ġabu d- dro , li fisser li biċ- ċirkustanzi kif inhuma t- Taljani jinqalgħu . It- televiżjoni tal- Lord Nelson ovvjament kien fuq il- logħba tat- Taljani imma għamel kollegament malajr ma' Anfield , fejn kienet qed tintlgħab il- logħba tar- Russi . U wara ffoka fuq Arrigo Sacchi li kien il- kowċ tal- Italja dak iż- żmien . U kien bniedem li jew tħobbu jew tobogħdu u niftakar kulħadd fil- bar jagħmel il- qrejjen lejh . U wara tlajt bil- mod lejn id- dar , f' dik l- arja sajfija nidħak għax it- Taljani nqalgħu . Żgur l- aktar gowl spettakolari minn dawn l- erbgħa u l- aktar sinjifikattiv meta tqis li sar fil- finali u wassal lill- Olanda jirbħu l- ewwel unur internazzjonali . Li m' għamilx Johann Cruyff , għamlu Van Basten u sħabu . Kross minn fuq ix- xellug lejn Van Basten , fejn dan tal- aħħar kien f' pożizzjoni angolatissima . Disgħa u disgħin plejer minn mija kien jara kif se jqassam lura . Ma kellu ebda dritt jiskorja . Imma Van Basten kien wieħed minn dawk il- wieħed minn mija jew aħjar minn elf li s- sens komun ma kienx jgħodd għalih għax kien ' il fuq minnu u b' volley sammar il- ballun fix- xibka . Flok sempliċiment jirrestawra joħroġ arti oħra mit- tiġrif . Dakinhar b' moħħ ta' tifel dan il- gowl m' apprezzajtux wisq . Fil- fatt żammejt kontra l- Olanda , għax Van Basten , Gullit u Rijkaard kienu mal- Milan . Nofs il- klassi kienet magħhom , jien kont l- uniku wieħed mal- Liverpool u kienu jaqbdu miegħi . Niftakarni r- Russi kienu jiġbduni wkoll , bil- flokk kollu aħmar u CCCP fuq il- flokk . U missieri dejjem jgħidli li r- referees dejjem kontrihom għax Kommunisti . U l- ġibda lejn il- ħmar magħkus minn dejjem kienet hemm . Dakinhar imma lagħbu bl- abjad . U dakinhar għamel differenza għalija għax mort għand ħabib tagħna nara l- logħba biex naraha fuq it- televiżjoni tal- kulur flok fuq il- black and white tagħna . Mitt elf skrin plasma llum imma diffiċli juru gowl isbaħ minn dan .